TPIPL ออกหุ้นกู้ 4 พันลบ. ชูดบ. 4.15% ขายนลท.ทั่วไป-สถาบัน 1-3 มี.ค.นี้
TPIPL ออกหุ้นกู้ 4 พันลบ. ชูดบ. 4.15% ขายนลท.ทั่วไป-สถาบัน 1-3 มี.ค. ระดมเงินชำระหุ้นกู้เดิม-ลงทุนเครื่องจักร-ปรับปรุงโรงงาน "ทริสเรทติ้ง" จัดเรทติ้ง BBB+
TPIPL ออกหุ้นกู้ 4 พันลบ. ชูดบ. 4.15% ขายนลท.ทั่วไป-สถาบัน 1-3 มี.ค. ระดมเงินชำระหุ้นกู้เดิม-ลงทุนเครื่องจักร-ปรับปรุงโรงงาน "ทริสเรทติ้ง" จัดเรทติ้ง BBB+
27 ม.ค. 2564

บริษัท ทีพีไอ โพลีน จำกัด (มหาชน) หรือ TPIPL ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่าไม่เกิน 4,000 ล้านบาท อายุ 4 ปี 3 เดือน ครบกำหนดไถ่ถอนปี พ.ศ.2568 อัตราดอกเบี้ยคงที่ร้อยละ 4.15 ต่อปี ชำระดอกเบี้ยทุก 3 เดือน ตลอดอายุหุ้นกู้
โดยบริษัทจะเสนอขายหุ้นกู้ดังกล่าวต่อผู้ลงทุนทั่วไป และผู้ลงทุนสถาบัน ระหว่างวันที่ 1-3 มี.ค.64 ผ่านผู้จัดการการจัดจำหน่ายหุ้นกู้ ได้แก่ ธนาคารซีไอเอ็มบีไทย บล.เอเซีย พลัส บล.เคทีบีเอสที บล.กรุงไทย ซีมีโก้ บล.ไอร่า บล.โนมูระ พัฒนสิน บล.หยวนต้า(ประเทศไทย) บล.เมย์แบงก์ กิมเอ็ง (ประเทศไทย) บล.คันทรี่ กรุ๊ป และ บล.อาร์เอชบี (ประเทศไทย)
โดยบริษัทมีวัตถุประสงค์จะนำเงินที่ได้จากการขายหุ้นกู้ในครั้งนี้เพื่อชำระคืนหุ้นกู้ที่จะครบกำหนดชำระในวันที่ 26 เม.ย.64 จำนวน 2,600 ล้านบาท และเพื่อลงทุนในเครื่องจักรและอุปกรณ์เพื่อปรับปรุงประสิทธิภาพโรงงานปูนซิเมนต์ และโรงงานเม็ดพลาสติก จำนวน 1,400 ล้านบาทภายในปี 64
นอกจากนี้บริษัท ทริสเรทติ้ง จำกัด จัดอันความน่าเชื่อถือของหุ้นกู้ที่ “BBB+” แนวโน้มอันดับเครดิต “Stable” เมื่อวันที่ 20 ส.ค.63